*Wikipedia-monumentet* i Polen viser både mannlige og kvinnelige bidragsytere. Den første modellen for skulpturen inneholdt derimot kun menn.
**Kjønnsforskjellene på Wikipedia** er forskjellene mellom antall mannlige og kvinnelige brukere som redigerer på leksikonet. Det regnes at ni av ti brukere som redigerer og skriver på Wikipedia er menn i både Norge og i en rekke andre land. Selv om Wikipedia er gratis, alle kan bidra, og det er et av de mest besøkte nettstedene i verden, har kjønnsforskjellene vart over flere år. Wikipedia ble opprettet i 2001 og finnes på mer enn 280 språk.

Kjønnsforskjellene i Norge
--------------------------

Gjennomgang av statistikk for aktive brukere viser at et stort flertall av bidragsyterne på Wikipedia er menn. I tillegg fantes det også flere artikler om menn enn kvinner. I oktober 2022 var ca. 25 prosent av biografiene på bokmålswikpediaen og 17 % av biografiene på nynorskwikpediaen om kvinner. I bokmålsversjonen var det i 2022 27,6 % av biografiene om norske forskere om kvinner

I Norge er mellom 85 og 90 prosent av bidragsyterne på Wikipedia menn. *Dagsavisen* skrev i 2014 at rundt 400 000 av artiklene på bokmål og 80 000 av dem på nynorsk ble skrevet av menn. Kvinnelige brukere representerte mellom ni og tolv prosent av bidragsyterne på bokmål og 30–40 prosent på den nynorske versjonen.

Kjønnsforskjellene i Wikipedia på engelsk
-----------------------------------------

Ca. 30 000 mennesker bidro jevnlig til den engelske versjonen av Wikipedia per 2017. Mellom 84 og 91 prosent av disse var menn. Det regnes med at omtrent 83 prosent av biografiene handlet om menn i 2018. I tillegg hadde bare 20 % av artiklene om kvinner bilder. Av 1,5 millioner biografier handlet bare 17,7 prosent av om kvinner.

I den engelske versjonen ble bevegelsen #WCCWiki og prosjektet «Women in red» opprettet i 2015 for å inn flere biografier om berømte kvinner, i tillegg til å oppmuntre flere kvinner til å bidra på Wikipedia. Bevegelsen fikk lagt til 45 000 artikler om berømte kvinner, og antall artikler om kvinner økte fra 15 til 16,8 prosent.

Årsaker
-------

Det har vært flere spekulasjoner rundt årsakene til kjønnsforskjellene, men det er fremdeles usikkert nøyaktig hva som ligger bak. Det har vært teorier om at kjønnsforskjellene skyldes ulik selvtillit blant menn og kvinner. I 2013 var 45 prosent av de nyrekrutterte fagansvarlige kvinner hos Store norske leksikon (SNL). De fagansvarlige i SNL er fageksperter, og rekrutteringen her skjedde uten kvotering, ifølge redaktørene i Store Norske Leksikon Ida Jackson og Marte Ericsson Ryste.

En annen mulig årsak som er nevnt, er at Wikipedia er et homogent miljø som tiltrekker mer menn, og at ikke alle tør å endre tradisjonen. Det antas at reglene som finnes i Wikipedia, redigeringskriger, hets og diskusjoner også kan ha en innvirking. I den engelske språkversjonen var det blant annet en diskusjon om bryllupskjolen til Catherine, hertuginne av Cambridge var relevant på Wikipedia, eller ikke. Diskusjonen ble brukt som et eksempel på en mulig grunn til hvorfor det ikke er flere kvinner som skriver i Wikipedia, og at maskuline temaer blir ofte ansett som mer relevante enn feminine. Artikkelen ble til slutt beholdt.

Referanser
----------

1. ↑  Ronson, Jacqueline. «Wikipedia Monument in Słubice, Poland Celebrates First Anniversary». *Inverse* **(engelsk)**. Besøkt 29. oktober 2022.
2. ↑  «Wikipedia monument to be built in Poland». *The Independent* **(engelsk)**. 10. oktober 2014. Besøkt 29. oktober 2022.
3. 1 2 3  Jackson, Ida; Ryste, Marte Ericsson (16. april 2013). «Myter om kvinnerekruttering». *Dagbladet.no*. Besøkt 30. juli 2019.
4. 1 2 3  Leonard, Victoria (12. desember 2018). «Female scholars are marginalised on Wikipedia because it's written by men». *The Guardian* **(engelsk)**. ISSN 0261-3077. Besøkt 30. juli 2019.
5. ↑  Egge, Julie Haugen (18. mai 2016). «Erik (23) har skrevet 2700 Wikipedia-artikler». *NRK*. Besøkt 30. juli 2019.
6. ↑  Holstad, Grete (25. mars 2017). «Wikipedia mangler kvinner». *adressa.no*. Besøkt 30. juli 2019.
7. ↑  Statistikk over brukere på bokmålswikipediaen og nynorskwikipediaen.
8. ↑  I kategorien var 98 av 355 biografier om kvinner
9. 1 2  «91 prosent av forskerne på Wikipedia er menn». *www.forskerforum.no*. Besøkt 30. juli 2019.
10. 1 2 3  «Ønsker kvinner på Wikipedia». *www.dagsavisen.no* **(norsk)**. Besøkt 30. juli 2019.
11. 1 2 3  «Hvor godt speiler egentlig Wikipedia virkeligheten?». *Tu.no* **(norsk)**. 7. januar 2017. Besøkt 30. juli 2019.
12. 1 2  Torres, Nicole (2. juni 2016). «Why Do So Few Women Edit Wikipedia?». *Harvard Business Review*. ISSN 0017-8012. Besøkt 30. juli 2019.
13. ↑  «Dødstrusler og chikane holder kvinder fra at redigere Wikipedia-sider». *videnskab.dk* **(dansk)**. 13. juni 2019. Besøkt 30. juli 2019.
14. ↑  «What has Wikipedia’s army of volunteer editors got against Kate». *The Independent* **(engelsk)**. 16. august 2012. Besøkt 30. juli 2019.

Eksterne lenker
---------------

* (en) Gender bias on Wikipedia – kategori av bilder, video eller lyd på Commons Rediger på Wikidata